**Pozdravljeni!**

Verjamem, da vaje niso bile pretežke. Ste pregledali nalogo 6 na strani 45? Rešitve poslušaš in popraviš.

<https://elt.oup.com/student/project/level3/unit04/audio?cc=si&selLanguage=en>

Pa še delovni zvezek. Pogledali bomo nalogi 4 in 5. Ostale lahko pregledaš s pomočjo učbenika.

Nal. 4: THE: 2(vrstilni števnik), 3(of), 5(reka), 6(gallery), 9(museum), 13(superlativ), 14(of), 15(superlativ), 16(theatre)

/ : 1, 4, 7, 8, 10, 11, 12, 17

Nal. 5: 2 in, 3 at (address!!), 4 to (glagol premikanja), 5 in (ulica), 6 on, 7 in (!), 8 to, 9 in, 10 at, 11 in, 12 to, 13 in, 14 to, 15 at, 16 in, 17in, 18 on, 19 on

Danes si bomo pogledali razliko med določnim (THE) in nedoločnim (A/AN) členom; omenili bomo tudi ZERO ARTICLE (ničti člen).

Osnovna razlika med določnim in nedoločnim členom je, kot smo se že učili, ta, da ko nekaj prvič omenimo, uporabimo nedoločni člen, ko pa nekaj znova omenimo, uporabimo določni člen.

Zdaj pa poglejmo bolj natančno:

**Nedoločni člen A/AN**

Nedoločni člen ima dve obliki, ***a*** ter ***an*.** Nanaša se na nekaj, kar našemu sogovorniku ni znano. Uporabljamo ga samo z edninskimi samostalniki.

Uporabljamo ga pred samostalniki:

* **ki predstavljajo nekaj oz. nekoga, ki ga omenjamo prvič**:  
  *This is* ***a*** *house.*
* **za There is:**  
  *There is* ***a*** *cat in the picture.*
* **ki označujejo poklice:**  
  *My dad is* ***a*** *lawyer.*
* **označujejo narodnost ali pripadnika verskega prepričanja:**  
  *He is* ***a*** *Catholic.*
* **zaznamujejo celotno skupino nečesa:**  
  *A cow is* ***a*** *domestic animal.*
* **ki so v sklopu določene fraze ali vzklika:**  
  *What* ***a*** *wonderful day!*
* **za dan, če o njem govorimo na splošno:**  
  *I was born on* ***a*** *Friday.*
* **če govorimo o posameznem primerku izdelka narejenega s strani nekega proizvajalca:**  
  *Do you think this painting is* ***a*** *Picasso?*

**Določni člen *THE***

Uporabljamo ga v ednini ali množini in sicer:

* **ko govorimo o ljudeh oz. stvareh, ki so našemu sogovorniku že znani oziroma smo jih v trenutnem pogovoru že omenili:**  
  *There is a cat in our garden. The cat is black.*
* **ko govorimo o glasbilih:**  
  *He plays the guitar.*
* **ko govorimo o določenem samostalniku, za katerega vemo, da obstaja samo en takšne vrste:**  
  *We see the same moon.*
* **ko uporabljamo presežnik:**  
  *She is the best friend a girl can have.*
* **pred vrstilnimi števniki:**  
  *They won the first prize in the competition.*
* **kadar uporabljamo pridevnik v funkciji samostalnika:**  
  *The rich get richer, the poor get poorer.*
* **pred poimenovanji geografskih točk zemlje, rekami, oceani, morji:**  
  *the Atlantic Ocean, the Nile, the Alps*
* **pred določenimi besedami ali besednimi zvezami:**  
  *the cinema, the theatre, the morning, afternoon, evening, the kitchen…*
* **za strani neba:**  
  *The expedition is going to the north.*
* **če obstajata dve osebi z istim imenom in hočemo opredeliti, o kom govorimo:**  
  *That’s not the David Smith I went to school with.*
* **če uporabimo pridevnik, ki opiše osebo ali nek drug samostalnik, ki poimenuje poklic te osebe:***the late Whitney Houston*
* **če govorimo o družinskem imenu kot o celoti:***The Thompsons*

**Ničti člen *Ø***

Lahko se zgodi, da besede oziroma fraze, ki jih bomo uporabili, ob sebi ne bodo zahtevale ne nedoločnega ne določnega člena. V takšnem primeru bomo uporabili t.i. »ničti« člen. Pa si oglejmo še tega.

Uporabljamo ga:

* **ko se pogovarjamo o splošnih stvareh, snoveh, pojmih (abstraktnih stvareh):**  
  *I love animals.  
  Everyone is in pursuit of happiness.*
* **ko se pogovarjamo o samostalnikih, ki so neštevni:**  
  *Cats drink milk.*
* **ko govorimo o športu ali igrah:**  
  *He plays football.  
  He plays chess.*
* **ko govorimo o dnevih, mesecih, praznikih, jezikih, predmetih:**  
  *Monday, April, Christmas, German, Physics*
* **televiziji, obrokih:**  
  *We watch TV every day.  
  I am having lunch now.*
* **pred imeni gore (NE gorovja) držav, mest, ulic, ustanov:**  
  *Mount Everest, Canada, Rome, Clark street, George Washington Bridge, Trafalgar Square, court*  
   **POMEMBNO**!  
  Obstajajo tudi izjeme:  
  *the Netherlands*  
  *the USA*  
  *the UK  
  He was taken to****court****to be tried; in****the court****he met an old friend.*  
  (slednji ne opisuje institucije, temveč dejansko poslopje, zgradbo)
* **pri stalnih besedih zvezah, ki vsebujejo besede *bed, work, home, sea*:**  
  *Let’s go home.  
  We are at work.  
  I am going to bed.  
  We are at sea.*
* **ko uporabimo samostalnik, ki ima ob sebi številko:**  
  *We bought seven books.*
* **ko govorimo gibanju ali načinu prevoza:**  
  on foot, by bus, by train
* **pri časopisnih člankih, opozorilih, priročnikih:**  
  *Plane Crashes On House*, *Keep Area Clean*, *Insert battery*
* **ko govorimo o načinu komunikacije:**  
  *by email, by post, by phone*

Zapišimo si še v angleščini.

|  |  |  |  |  |  |  |
| --- | --- | --- | --- | --- | --- | --- |
| **ARTICLES** | MAIN USE | TYPE OF NOUN | IN GENERAL | GEOGRAPHY | FREE TIME | OTHERS |
| DEFINITE ARTICLE:  **THE** | For previously mentioned nouns | * Singular/plural * Countable/   uncountable | Generic class+countable singular nouns | * Water (-lakes) * Deserts * Continents & countries followed by common noun * Areas * Mountain ranges and island groups * National groups | * Newspapers * Hotels * Cinemas * Theatres | * Unique person or thing * Nouns made clear by context * Superlatives |
| INDEFINITE ARTICLE.  **A/AN** | nouns mentioned for the first time or indifferent | Singular, countable  nouns | × | × | × | * Jobs * Numbers * Exclamations: WHAT+A+ singul. count. noun * To describe sb’s features |
| ZERO ARTICLE  **Ø** | General sense | * Uncountable * Countable in the   plural   * Abstract | General sense with common nouns (= main use) | * Continents and countries * Mountains * Lakes * Villages, towns and cities * Streets, roads * Kings, popes | Magazines | * Illnesses * Expressions:   + Places   + Activities   + Transport   + BY accident/mistake/   chance/surprise/means of |

Na tej spletni strani lahko pogledaš še dodatne primere.

<https://svet-anglescine.com/cleni-articles/>

Snov prepiši v zvezek in jo natančno preuči. Naslednjo uro boš delal vaje. Pa ne pozabi, da mi vedno lahko zastaviš tudi kakšno vprašanje, če česa ne razumeš.

LP, GN